Det absolutte mareritt (film)

Det absolutte mareritt (originaltittel: The Sum of All Fears) er en amerikansk politisk thriller fra 2002 regissert av Phil Alden Robinson. Filmen handler om den amerikanske agenten Jack Ryan som involveres i jakten på nynazister som har som formål å spille Russland og USA opp mot hverandre ved hjelp av en atombombe. Hovedrollen som Ryan spilles av Ben Affleck, mens sentrale biroller spilles av Morgan Freeman, James Cromwell, Bridget Moynahan, Liev Schreiber og Ciarán Hinds. Filmen er basert på Tom Clancys roman med samme tittel fra 1991.
Filmen fikk blandet mottakelse av filmanmelderne og ble en moderat publikumssuksess. 


== Handling ==
Filmen handler om storpolitikk totalt ute av kontroll når katastrofen er et faktum. USAs frykt for den kalde krigen vekkes til live etter at Russlands president dør og etterfølges av en mann med en mystisk fortid. I tillegg er tre atomforskere sporløst borte. Nynazister trekker i trådene og har til hensikt å fremprovosere en krig mellom de to stormaktene. Agenten Jack Ryan arbeider intenst med saken, men så slår atombomben ned på amerikansk jord. Lederne for de to stormaktene kjemper en innbitt kamp der det handler om å vise muskler samtidig som man skal ha æren og moralen i behold.


== Om filmen ==


=== Popularitet og økonomi ===
Filmen ble en moderat publikumssuksess. Den innbrakte $193,9 millioner globalt, hvorav $118,9 millioner  i USA. Den havnet på en 24-plass over de mest innbringende filmene på verdensbasis i 2002 og på 22-plass i USA.Produksjonskostnadene var på ca $68 millioner.


=== Anmelderne ===
Det absolutte mareritt fikk blandet mottakelse av filmanmelderne, noe som gjenspeiles i at den har fått 59 % på Rotten Tomatoes og 45% på Metacritic. Den amerikanske filmanmelderen Roger Ebert gav den 3,5 av 4 stjerner, mens Leonard Maltin gav den 2,5 av 4 stjerner.Også fra de norske anmelderne fikk den blandet mottakelse. Dagbladets anmelder gav den terningkast tre og skrev: «På plussiden bygger Phil Alden Robinson opp en thriller uten mas og frenetisk kav - inntil bombene krever sitt oppstyr. Men «Det absolutte mareritt» skaper knapt oppstandelse i kinosetene med sitt rutinerte ganglag mot en slutt like velkjent som værmeldingen». Også VG og Dagsavisen gav også filmen terningkast tre, mens Aftenposten gav den fire.


=== Priser ===
Den ble tildelt en VES Award for beste visuelle effekter og BMI Film Music Award for beste filmmusikk (Jerry Goldsmith).


== Rollebesetning ==
Ben Affleck … Jack Ryan
Morgan Freeman … William Cabot, direktør for CIA
Bridget Moynahan … Dr. Catherine Muller
James Cromwell … J. Robert Fowler, USAs president
Ciarán Hinds … Alexander Nemerov, Russlands president
Liev Schreiber … John Clark
Michael Byrne … Anatoli Grushkov
Colm Feore … Olson
Alan Bates … Richard Dressler
Ron Rifkin … Sidney Owens, USAs utenriksminister
Bruce McGill … Gene Revell, USAs nasjonale sikkerhetsrådgiver
Richard Marner … President Zorkin
Philip Baker Hall … David Becker, USAs forsvarsminister
Ken Jenkins … Admiral Pollack
John Beasley … General Lasseter, USAs forsvarssjef


== Referanser ==


== Eksterne lenker ==
Offisielt nettsted 
(en) The Sum of All Fears (film) – kategori av bilder, video eller lyd på Commons 
(en) Det absolutte mareritt på Internet Movie Database 
(no) Det absolutte mareritt hos Filmfront 
(sv) Det absolutte mareritt i Svensk Filmdatabas 
(da) Det absolutte mareritt i Danmark Nationale Filminstitut 
(fr) Det absolutte mareritt på Allociné 
(nl) Det absolutte mareritt på MovieMeter 
(en) Det absolutte mareritt på AllMovie 
(en) Det absolutte mareritt på Turner Classic Movies 
(en) Det absolutte mareritt på Rotten Tomatoes 
(en) Det absolutte mareritt på Metacritic